CELEX: 62021TN0263
Language: lt
Date: 2021-05-13 00:00:00
Title: Byla T-263/21: 2021 m. gegužės 13 d. pareikštas ieškinys byloje Yanukovych / Taryba

2021 7 12   
            
            
               LT
            
            
               Europos Sąjungos oficialusis leidinys
            
            
               C 278/55
            
         
      2021 m. gegužės 13 d. pareikštas ieškinys byloje Yanukovych / Taryba
      
      (Byla T-263/21)
      (2021/C 278/75)
      Proceso kalba: anglų
      
         Šalys
      
      
         Ieškovas: Oleksandr Viktorovych Yanukovych (Sankt Peterburgas, Rusija), atstovaujamas advokato B. Kennelly
      
         Atsakovė: Europos Sąjungos Taryba
      
         Reikalavimai
      
      Ieškovas prašo panaikinti 2021 m. kovo 4 d. Tarybos sprendimą (BUSP) 2021/394, kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (1), ir 2021 m. kovo 4 d. Tarybos įgyvendinimo reglamentą (ES) 2021/391, kuriuo įgyvendinamas Reglamentas (ES) Nr. 208/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (2), (toliau – devintasis iš dalies reguliavimą keičiantis dokumentas arba 2021 m. sankcijos).
      Ieškovas taip pat prašo priteisti bylinėjimosi išlaidas.
      
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad Taryba nepatikrino ir negalėjo patikrinti, ar Ukrainos valdžios institucijų sprendimas (sprendimai), kuriuo (kuriais) jos rėmėsi siekdamos įtraukti ieškovą į ginčijamus sąrašus, buvo priimtas (priimti) nepažeidus jo pagrindinių Sąjungos teisių į gynybą ir veiksmingą teisminę gynybą.
               
            
                  2.
               
               
                  Antrasis ieškinio pagrindas grindžiamas tuo, kad Taryba padarė akivaizdžių vertinimo klaidų nustatydama, jog įtraukimo į sąrašą kriterijus buvo įvykdytas. Visų pirma, Taryba priėmė Ukrainos Generalinės prokuratūros pateiktą medžiagą tinkamai jos nepatikrinusi ir (arba) neatsižvelgusi į ieškovo nustatytus netikslumus. Atsižvelgdama į ieškovo pateiktas pastabas ir jo pateiktus išteisinamuosius įrodymus, Taryba turėjo atlikti papildomus patikrinimus ir paprašyti papildomų įrodymų iš Ukrainos valdžios institucijų, tačiau Taryba atliko tik ribotus tyrimus, kurie neatitiko nustatytų reikalavimų. Todėl 2021 m. sankcijoms nėra pakankamai tvirto faktinio pagrindo.
               
            
                  3.
               
               
                  Trečiasis ieškinio pagrindas grindžiamas tuo, kad ieškovo nuosavybės teisės pagal Sąjungos pagrindinių teisių chartijos 17 straipsnio 1 dalį buvo pažeistos, nes, be kita ko, ribojančios priemonės yra nepagrįstas, nereikalingas ir neproporcingas asmens teisių apribojimas, todėl, kad: i) nedaroma prielaidų, kad visos ieškovo tariamai neteisėtai pasisavintos lėšos būtų laikomos pervestomis už Ukrainos ribų; ii) Ukrainos vidaus priemonės akivaizdžiai būtų tinkamos ir pakankamos; ir iii) ribojančios priemonės jau taikomos septynerius metus ir buvo nustatytos remiantis ikiteisminiu tyrimu, kuris iš tikrųjų yra nutrūkęs arba bent jau visiškai nebevykdomas.
               
            
         (1)  OL L 77, 2021, p. 29.
      
         (2)  OL L 77, 2021, p. 2.